Diari Oficial de la Generalitat Valenciana


Sumari del DOGV 9328, del 29-04-2022 (2022/3446)

RESOLUCIÓ de 13 d'abril de 2022, del conseller d'Educació, Cultura i Esport, sobre delegació de competències en determinats òrgans.
-----------------------------------------------------------------------------------------------------------------------------------

### Dades del document

Número de DOGV
:   9328

Data del DOGV
:   29-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/3446


Data del document
:   13-04-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 13 d'abril de 2022, del conseller d'Educació, Cultura i Esport, sobre delegació de competències en determinats òrgans. [2022/3446]  
El Decret 5/2019, de 16 de juny, del president de la Generalitat, pel qual es determinen les conselleries en què s'organitza l'Administració de la Generalitat, assigna a la Conselleria d'Educació, Cultura i Esport les competències en matèria d'educació, Formació Professional reglada, cultura i promoció cultural, política lingüística i esport.  
  
Al seu torn, mitjançant el Decret 105/2019, de 5 de juliol, del Consell, s'estableix l'estructura orgànica bàsica de la Presidència i de les conselleries de la Generalitat, i mitjançant el Decret 173/2020, de 30 d'octubre, del Consell, s'aprova el Reglament orgànic i funcional de la Conselleria d'Educació, Cultura i Esport, que configura l'àmbit competencial del departament i de la seua estructura organitzativa. Posteriorment, l'Ordre 9/2021, de 7 de maig, desplega l'esmentat decret, regulant les funcions dels òrgans superiors i del nivell directiu, així com dels màxims nivells administratius.  
Ateses les disposicions adoptades, resulta convenient actualitzar la delegació de l'exercici de part de les competències de la persona titular de la conselleria en altres òrgans, articulant un nou marc per al seu exercici que facilite el compliment dels diversos objectius encomanats a cadascun d'aquests en la gestió ordinària dels assumptes, amb la finalitat d'incrementar l'eficàcia i agilitat en la seua tramitació, cosa que redundarà en la millora de la qualitat dels serveis prestats per aquesta conselleria. Per això, i de conformitat amb el que estableixen els articles 9 i 10 de la Llei 40/2015, d'1 d'octubre, de règim jurídic del sector públic, i fent ús de les facultats que em confereix l'article 63 de la Llei 5/1983, de 30 de desembre, del Consell, resolc:  
  
  
Primer  
Es deleguen en les persones titulars de les secretaries autonòmiques, dins del seu àmbit funcional, les competències relatives a:  
1. La resolució dels recursos de reposició que es pogueren interposar en relació amb els expedients relatius a la gestió de subvencions dels programes pressupostaris adscrits al seu àmbit competencial.  
  
2. Les resolucions de concessió de subvencions de forma directa, que corresponguen al seu àmbit competencial, a què es refereixen els articles 22.2 i 28 de la Llei 38/2003, de 17 de novembre, general de subvencions, i l'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
  
Segon  
Es deleguen en la persona titular de la Secretaria Autonòmica d'Educació i Formació Professional les competències relatives a:  
1. La resolució de modificació de l'autorització o nova autorització de centres docents privats no universitaris i dels centres docents públics no universitaris de titularitat diferent de la Generalitat, en les circumstàncies enumerades en l'article 13.1 i 13.2 i en la disposició final primera del Reial decret 332/1992, de 3 d'abril, pel qual es regulen les autoritzacions dels centres docents privats no universitaris per a impartir ensenyaments de règim general.  
2. La resolució d'implantació i/o supressió d'ensenyaments en centres educatius públics no universitaris.  
3. La resolució per la qual s'assigna o modifica la denominació específica dels centres educatius públics no universitaris.  
4. La resolució d'inici de les activitats i/o funcionament dels centres educatius públics de Secundària.  
5. La resolució de reajustament d'anualitats de delegacions de competències dins del pla Edificant de la Generalitat.  
  
Tercer  
Es delegen en la persona titular de la Sotssecretaria:  
1. L'autorització de les modificacions pressupostàries que siguen competència de la Conselleria d'Educació, Cultura i Esport, segons el que estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i les lleis anuals de pressupostos corresponents, incloent-hi les que afecten les entitats del sector públic instrumental adscrites o que depenguen funcionalment de la Conselleria.  
2. Els actes de retenció de crèdit, autorització de la despesa, disposició del crèdit, reconeixement de l'obligació i proposta de pagament, dins dels límits legals i pressupostaris de tots els capítols pressupostaris, sense perjudici d'aquells que estiguen delegats o desconcentrats en altres òrgans.  
3. L'autorització dels actes i les propostes de documents comptables derivats de l'execució del pressupost d'ingressos, tant els de caràcter pressupostari com extrapressupostari, així com els corresponents a pagaments extrapressupostaris, sense perjudici d'aquells que estiguen delegats o desconcentrats en altres òrgans.  
4. La facultat de proposta i elevació dels expedients de modificació de crèdits a l'òrgan competent per a la seua aprovació, quan les normes pressupostàries així ho requerisquen.  
5. Les facultats quant a resolucions, actes i documents comptables en matèria de reconeixement i liquidació d'interessos de demora.  
6. L'atorgament de l'autorització per a iniciar accions processals en nom de la Generalitat i que corresponguen a l'àmbit competencial de la Conselleria.  
7. La competència per a imposar al personal funcionari docent les sancions dels apartats c i d de l'article 173 de la Llei 4/2021, de 16 d'abril, de la Generalitat, de la funció pública valenciana.  
8. La proposta d'adscripció provisional a llocs de treball la forma de provisió dels quals siga la de lliure designació.  
9. La resolució dels procediments administratius de responsabilitat patrimonial que corresponguen a l'àmbit competencial d'aquesta conselleria, així com la resolució dels recursos potestatius de reposició que s'interposen contra els actes administratius dictats en l'exercici de les facultats delegades.  
10. Els actes resolutoris corresponents a l'autorització de l'ús privatiu de béns immobles de domini públic afectes a la Conselleria.  
  
11. Els actes que resolguen el procediment d'acceptació de la posada a disposició de béns immobles i drets sobre aquests destinats a la construcció de centres d'Educació Infantil i Primària, sense perjudici de les competències de la conselleria competent en matèria de patrimoni.  
  
12. Dins del seu àmbit competencial, formular al·legacions als requeriments previs a la via contenciosa administrativa contra altres administracions públiques, així com la mateixa interposició d'aquest requeriment contra els esmentats ens perquè deroguen una disposició, anul·len o revoquen un acte, facen cessar o modifiquen una actuació material, o inicien l'activitat a què estan obligats segons atribució legal.  
  
13. La proposta a la conselleria competent en matèria de patrimoni relativa a la reversió, desafectació i/o desadscripció de béns immobles, així com la proposta de resolució, extinció i/o denúncia dels drets respecte a qualsevol classe de béns afectes a un servei o ús públic, servei educatiu, cultural i/o esportiu adscrits a aquesta conselleria.  
  
14. La tramitació de tots els actes i resolucions administratives, econòmiques i financeres que es deriven de l'execució del Pla especial de suport a la inversió productiva en municipis.  
15. La revisió d'ofici dels actes administratius nuls de ple dret que, de conformitat amb la normativa vigent, corresponga adoptar a la persona titular de la Conselleria d'Educació, Cultura i Esport.  
  
16. La declaració de lesivitat dels actes administratius anul·lables dictats pels òrgans de la Conselleria.  
17. L'aprovació del pla estratègic de subvencions de la Conselleria d'Educació, Cultura i Esport i el seu sector públic instrumental.  
18. L'adopció dels actes administratius que hagen de dictar-se en execució de resolucions judicials que afecten l'àmbit material i funcional de competències de la persona titular de la Conselleria d'Educació, Cultura i Esport.  
  
Quart  
Es deleguen en les persones titulars de les direccions generals dins del seu àmbit competencial:  
1. Els actes i documents de retenció de crèdit, autorització de despesa, disposició de crèdit, reconeixement d'obligacions i proposta de pagament, dins dels límits legals i reglamentaris, referits a la gestió de les transferències corrents i de capital, incloent-hi els relatius als pagaments extrapressupostaris que es deriven de la tramitació de les transferències esmentades.  
2. Els actes i els documents necessaris per a la tramitació i el pagament de costes judicials.  
3. La convocatòria i l'atorgament de les beques a les quals es refereix el Decret 132/2009, de 4 de setembre, del Consell, o la normativa que el substituïsca dins del seu respectiu àmbit material i funcional o que té delegat, així com la facultat d'interpretar, resoldre les incidències i dictar els actes de tràmit qualificats que puguen sorgir com a conseqüència de la tramitació d'aquests expedients en totes les seues fases; la facultat de rescissió, d'acceptació de renúncies i la de resoldre sobre el reintegrament.  
4. La convocatòria i l'atorgament d'ajudes i subvencions a les quals es refereix el títol X de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en l'àmbit funcional propi o que té delegat. La present delegació inclou, al seu torn, la facultat d'interpretar, resoldre les incidències i dictar els actes de tràmit qualificats que puguen sorgir com a conseqüència de la tramitació d'aquests expedients en totes les seues fases.  
  
5. La tramitació i resolució dels procediments de revocació, reintegrament i minoració de les ajudes i subvencions atorgades per delegació del conseller.  
6. L'exercici de la potestat sancionadora en matèria de subvencions.  
  
7. La devolució d'avals i altres garanties relacionades amb la concessió de transferències corrents i de capital.  
  
Cinqué  
Es delega en la persona titular de la direcció general amb competències en matèria de personal docent el nomenament, en comissió de serveis i adscripció provisional, del personal docent per a ocupar un lloc de treball per a la realització de funcions específiques d'assessorament i coordinació i assessorament tecnicodocent en l'àmbit d'aquesta conselleria.  
  
Sisé  
Es delega en la persona titular de la direcció general amb competències en matèria de Formació Professional la firma dels convenis de col·laboració amb empreses, als quals es refereix l'article 9 del Decret 74/2013, de 14 de juny, del Consell, pel qual es regula la Formació Professional Dual del sistema educatiu a la Comunitat Valenciana.  
  
Seté  
Es delega en la persona titular de la direcció general amb competències en matèria d'inclusió educativa la resolució de concessió d'indemnitzacions per raó del servei del personal d'atenció educativa dels centres docents.  
  
Huité  
Es delega en les persones titulars de les direccions territorials d'Educació, Cultura i Esport, dins dels límits legals, pressupostaris i del respectiu àmbit territorial, la tramitació de les despeses del capítol I dels pressupostos d'aquesta conselleria corresponents al personal docent, així com la retenció de crèdit, autorització de la despesa, disposició del crèdit, el reconeixement de l'obligació, la proposta de pagament i les propostes comptables corresponents.  
  
Nové  
Es delega en la persona titular de la Subdirecció General de Règim Jurídic i Gestió de Personal Docent la competència per a resoldre les declaracions de compatibilitat respecte del personal docent que presta serveis en centres docents públics no universitaris dependents de la Conselleria.  
Deu  
Es delega en la secretaria dels centres educatius públics de titularitat de la Generalitat autoritzats per a impartir Educació Secundària i Formació Professional l'expedició del certificat acreditatiu d'haver superat el nivell bàsic d'idiomes de règim especial, conforme a l'article 8.2 de l'Ordre 20/2011, de 24 d'octubre, de la Conselleria d'Educació, Cultura i Esport, per la qual es regulen les proves homologades per a l'obtenció del certificat de nivell bàsic de les llengües alemanya, francesa, anglesa i italiana, cursades per l'alumnat d'Educació Secundària i de Formació Professional de la Comunitat Valenciana.  
  
  
Onze  
Respecte de les facultats en matèria de contractació i de gestió economicopressupostària en aquesta matèria:  
1. Es delega en la persona titular de la direcció general competent en matèria d'infraestructures educatives:  
a) L'exercici de les facultats ordinàries de contractació administrativa, dins dels límits legals i pressupostaris, així com els actes de retenció de crèdit, l'autorització de la despesa, la disposició del crèdit, el reconeixement de l'obligació i la proposta de pagament, relatius a la contractació d'obres d'infraestructures educatives, així com de tots els expedients de contractació necessaris o associats a l'execució de les obres esmentades.  
b) La resolució dels recursos de reposició en matèria de contractació administrativa que es pogueren interposar en relació amb els expedients de contractació d'obres d'infraestructures educatives i els associats a l'execució de les obres esmentades.  
2. Es delega en la persona titular de la Sotssecretaria:  
a) L'exercici de les facultats ordinàries en matèria de contractació administrativa, dins dels límits legals i pressupostaris, així com els actes de retenció de crèdit, autorització de la despesa, disposició del crèdit, reconeixement de l'obligació i proposta de pagament, de tots els capítols pressupostaris, sense perjudici de les facultats que en aquesta resolució, o en altres disposicions vigents, estiguen delegades o desconcentrades en altres òrgans de la Conselleria, i en tot cas, les facultats ordinàries en matèria de contractació centralitzada.  
b) La resolució dels recursos de reposició en matèria de contractació administrativa; tot això, sense perjudici del que disposa el punt resolutiu onze 1.b.  
c) L'autorització de comandes de gestió i encàrrecs de gestió o encàrrecs a mitjans propis, així com els actes de retenció de crèdit, autorització de la despesa, disposició del crèdit, reconeixement de l'obligació i proposta de pagament, de tots els capítols pressupostaris, sense perjudici de les facultats que en aquesta resolució, o en altres disposicions vigents, estiguen delegades o desconcentrades en altres òrgans de la Conselleria.  
d) Les facultats en matèria de contractació de dret privat, així com els actes de retenció de crèdit, l'autorització de la despesa, la disposició del crèdit, el reconeixement de l'obligació i la proposta de pagament relatius a aquesta contractació.  
3. Es deleguen en les persones titulars de les secretaries autonòmiques, la Sotssecretaria i les direccions generals, dins del seu respectiu àmbit funcional, l'exercici de les facultats en matèria de contractació administrativa, així com la retenció de crèdit, l'autorització de la despesa, la disposició del crèdit, el reconeixement de l'obligació, la proposta de pagament i la firma de tots els documents comptables que siguen necessaris, dels contractes menors que corresponguen a crèdits consignats en el capítol II dels pressupostos d'aquesta conselleria.  
4. Es delega en les persones titulars de la Direcció General d'Infraestructures Educatives i de la Direcció General de Cultura i Patrimoni, dins del seu àmbit competencial, l'exercici de les facultats en matèria de contractació administrativa, l'autorització d'encàrrecs de gestió o encàrrecs a mitjans propis, així com la retenció de crèdit, l'autorització de la despesa, la disposició del crèdit, el reconeixement de l'obligació i la proposta de pagament dels contractes que corresponguen a crèdits consignats en el capítol II dels seus programes pressupostaris.  
  
5. Es delega en les persones titulars de les direccions generals, dins del seu àmbit competencial, l'execució, incloent-hi el reconeixement de l'obligació i la proposta de pagament, relatius als contractes majors del capítol II adjudicats, corresponents als seus programes pressupostaris, incloent-hi tots els documents comptables associats, sense perjudici d'aquells que en altres disposicions vigents estiguen delegats o desconcentrats en altres òrgans.  
6. La delegació efectuada en els apartats anteriors del present punt resolutiu inclou la tramitació dels pagaments extrapressupostaris que pogueren derivar-se de l'exercici de les facultats delegades.  
7. Es delega en les persones titulars de les direccions territorials d'Educació, Cultura i Esport, en el seu respectiu àmbit territorial i dins dels límits legals i pressupostaris:  
a) L'exercici de les facultats en matèria de contractació administrativa, quan el pressupost no excedisca l'import que estiga establit com a límit màxim dels pagaments per caixa fixa ni, en el cas que aquest fora major, el fixat per als contractes menors, sempre que la despesa corresponga a crèdits consignats en el capítol II dels pressupostos d'aquesta conselleria i prèvia assignació del crèdit a la respectiva direcció territorial per l'òrgan competent, així com la retenció de crèdit, l'autorització de la despesa, la disposició del crèdit i la proposta de pagament.  
  
b) L'exercici de les facultats en matèria de contractació, en relació amb l'adjudicació del servei de bar cafeteria, amb servei de restaurant o sense, servei de fotocopiadores, menjador escolar i tots aquells que siguen necessaris per a un funcionament correcte dels distints centres o dependències pertanyents a aquesta conselleria.  
  
Dotze  
Respecte del sistema de bestretes de caixa fixa:  
1. Es delega en la persona titular de la Sotssecretaria la competència per a la retenció dels crèdits de les caixes pagadores.  
2. Es delega l'exercici de la competència per a l'aprovació i l'execució de les despeses, incloent-hi el pagament, en els titulars dels òrgans superiors i directius, així com en les persones titulars de les direccions territorials corresponents.  
3. Quant a la realització dels documents comptables necessaris per a la imputació pressupostària dels pagaments, correspon a:  
a) Les secretaries autonòmiques, la Sotssecretaria i les direccions generals, la firma de tots els documents comptables que siguen necessaris per a la imputació pressupostària dels pagaments realitzats a través del sistema de bestretes de caixa fixa en el seu respectiu àmbit funcional.  
b) Les direccions territorials, la firma de tots els documents comptables que siguen necessaris per a la imputació pressupostària dels pagaments realitzats a través del sistema de bestretes de caixa fixa per part de les habilitacions de pagaments adscrites a les direccions territorials.  
  
Tretze  
En cas d'absència, vacant o malaltia de les persones titulars dels òrgans superiors o directius de la Conselleria, les competències delegades seran exercides d'acord amb el que preveu el Reglament orgànic i funcional de la Conselleria d'Educació, Cultura i Esport.  
  
En cas d'absència, vacant o malaltia del director o directora territorial, les competències delegades seran exercides pel secretari o per la secretària territorial.  
  
Catorze  
1. Aquesta delegació de competències podrà ser revocada en qualsevol moment per l'òrgan delegant, de conformitat amb el que es disposa en l'article 9.6 de la Llei 40/2015, d'1 d'octubre, de règim jurídic del sector públic, i en l'article 63.5 de la Llei 5/1983, de 30 de desembre, de la Generalitat, del Consell.  
2. La delegació de competències que s'efectua a través de la present resolució s'entén sense perjudici que en qualsevol moment la persona titular de la Conselleria d'Educació, Cultura i Esport puga avocar el coneixement i la resolució de tots els assumptes que estime oportuns, en els termes establits en l'article 10 de la Llei 40/2015, d'1 d'octubre, de règim jurídic del sector públic.  
  
Quinze  
Les resolucions o actes administratius que s'adopten en virtut d'aquesta delegació indicaran expressament aquesta circumstància i es consideraran dictats per l'òrgan delegant.  
Les atribucions exercides per delegació no podran ser objecte de delegació en un altre òrgan.  
  
Setze  
Les propostes de contractació i dels actes de contingut econòmic que es deleguen podran ser formulades pels caps de les unitats administratives gestores dels expedients respectius.  
  
Dèsset  
Queden revocades les delegacions efectuades per la Resolució de 26 d'octubre de 2016, del conseller d'Educació, Investigació, Cultura i Esport, sobre delegació de competències en determinats òrgans (DOGV 7906, 28.10.2016), i qualsevol altra que s'opose al que s'estableix en la present resolució.  
  
Díhuit  
La present resolució de delegació de competències produirà efectes a partir de l'endemà de la publicació en el Diari Oficial de la Generalitat Valenciana.  
  
Contra el present acte, que esgota la via administrativa, les persones interessades podran interposar un recurs contenciós administratiu, en el termini de dos mesos, a comptar des de l'endemà de ser publicat, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament, un recurs de reposició davant d'aquest mateix òrgan, en el termini d'un mes, computat en els termes ja indicats, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que les persones interessades en puguen interposar qualsevol altre que estimen procedent.  
  
València, 13 d'abril de 2022.- El conseller d'Educació, Cultura i Esport: Vicent Marzà i Ibáñez.